Mistenni jsir Grand Prix f'Mugello wara Monza... ikun l-elf Gran Prix għall-Ferrari li ttellaq f'darha Fil-kalendarju tal-Formula 1, li kellu jiġi ttardjat minħabba l-COVID-19, jidher li hemm post anke biex issir tellieqa f'Mugello, wara dik li se ssir f'Monza. Il-Gran Prix ta' Monza mistenni jsir fis-6 ta' Settembru u għalhekk hu maħsub li dak ta' Mugello mistenni jsir fit-13 ta' Settembru. Min-naħa tiegħu, is-sewwieq ta' Ferrari Sebastian Vettel kellu testijiet privati ma' Ferrari f'Mugello u qal li dan il-Gran Prix jixraqlu li jospita tellieqa waqt dan l-istaġun. Jekk isir dan il-Gran Prix f'Mugello, din tkun l-elf tellieqa tat-tim ta' Ferrari u tkun proprju f'darhom stess.